Malsupra Kalifornio

Baja California [Baĥa kaliFORnja] (Esperantigite: Malsupra Kalifornio) estas federacia subŝtato de Meksiko. Ĝi konsistigas la nordan parton de Kalifornia Duoninsulo, kies alia parto estas la provinco Baja California Sur. Laŭ la stato de 2015 en la subŝtato vivis 3 315 766 loĝantoj sur areo de 71 450 kvadrataj kilometroj, kio rezultigas loĝdenson de 46 loĝantoj/km². Limnajbaroj estas Baja California Sur, Sonora, Arizono, Kalifornio kaj kantono San-Diego. Entute en Baja California ekzistas nur 5 komunumoj (vidu la liston de komunumoj en Baja California. Ties ĉefaj urboj estas Mexicali kaj Tijuana. Mexicali, kvankam ne tiom granda kiom Tijuana, estas la ĉefurbo; ĝi situas en la nordo. Pro la malmulteco de la eksterurbaj loĝantoj la provinco dividiĝas en nur kvin komunumojn (municipojn): la du jam menciitaj urboj kaj Ensenada, Playas de Rosarito kaj Tecate. Norde la provinco limas al la usona provinco Kalifornio, kun kiu ĝi iam formis unuon; tiu limo estas la plej longa tera limo. Nord-oriente ĝi limas al la meksika provinco Sonoro. Ĝia kodo laŭ ISO 3166-2 estas "MX-BCN". Vidu ankaŭ Meksikaj loknomoj Okcidenta Patrinmontaro Eksteraj ligiloj http://www.bajacalifornia.gob.mx http://cp.alternativo.net/bc.php Arkivigite je 2006-02-16 per la retarkivo Wayback Machine http://www.bajacalifornia.gob.mx/english/index.jsp Arkivigite je 2006-10-11 per la retarkivo Wayback Machine http://www.consejomexicano.org.mx Arkivigite je 2005-12-01 per la retarkivo Wayback Machine